अजमेर डिस्कॉम में खुलेगी नई पेंशन सेल
अजमेर|अजमेर डिस्कॉममें नए साल से नई पेंशन सेल की शुरुआत हो जाएगी। इसके बाद अजमेर डिस्कॉम के अफसरों, इंजीनियरों एवं कर्मचारियों के पेंशन सेल जयपुर भेजने की जरूरत नहीं होगी। साथ ही पेंशन के मामलों में कर्मचारियों को जयपुर-अजमेर के बीच घूमना नहीं पड़ेगा। अजमेर डिस्कॉम के एमडी हेमंत गेरा ने बताया कि नए साल से पेंशन सेल की शुरुआत अजमेर डिस्कॉम के पंचशील स्थित मुख्यालय में होगी। अब तक अजमेर, जयपुर और जोधपुर विद्युत वितरण कंपनी, राजस्थान विद्युत प्रसारण एवं उत्पादन कंपनी के पेंशन केस जयपुर में ही निस्तारित होते थे, मगर यह केस अजमेर डिस्कॉम के पेंशन केस अजमेर डिस्कॉम के मुख्यालय में ही निस्तारित किए जाएंगे। गत दिनों इसके लिए जयपुर में चुनिंदा कर्मचारियों की ट्रेनिंग हुई थी।
hin_Deva hin_Deva